VENDIM
Nr. 111, datë 15.2.2017

PËR HEQJEN NGA FONDI PYJOR DHE KULLOSOR PUBLIK DHE PAKËSIMIN NË VOLUM TË SIPËRFAQES PREJ 85 HA, NË OBJEKTIN “GJINAJ”, TË QARKUT TË KUKËSIT, QË DO TË PËRDORET NGA SHOQËRIA “INFO METAL PLAST-AL”, SH.P.K. PËR SHFRYTËZIMIN E MINERALIT TË NIKELIT SILIKAT

Në mbështetje të nenit 100 të Kushtetutës, të shkronjës “b”, të pikës 1, të nenit 17, të ligjit nr.9385, datë 4.5.2005, “Për pyjet dhe shërbimin pyjor”, të ndryshuar, dhe të shkronjës “b”, të pikës 1, të nenit 10, të ligjit nr.9693, datë 19.3.2007, “Për fondin kullosor”, të ndryshuar, me propozimin e ministrit të Mjedisit dhe të ministrit të Energjisë dhe Industrisë, Këshilli i Ministrave

VENDOSI:

1. Sipërfaqja pyjore publike prej 85 ha, pjesë e ngastrave nr.103a, 117, 118, 119, 122, 123, 129a, 131, 157, 160, 161 dhe 164, në objektin “Gjinaj”, të ekonomisë pyjore “Tej Drini i Bardhë”, të qarkut të Kukësit, që do të përdoret nga shoqëria “Info Metal Plast-Al”, sh.p.k. për shfrytëzimin e mineralit të nikelit silikat, të hiqet nga fondi pyjor e kullosor publik, të pakësohet në volum dhe të çregjistrohet nga Kadastra Kombëtare e Pyjeve dhe Kullotave. Lidhja 1, me të dhënat për sipërfaqen pyjore, dhe harta topografike, me koordinatat e poligonit të sipërfaqes objekt minerar, i bashkëlidhen këtij vendimi dhe janë pjesë përbërëse e tij.
[bookmark: _GoBack]2. Vlerat përkatëse të volumit të materialit drusor dhe të produkteve të tjera pyjore e kullosore në sipërfaqen objekt minerar paguhen nga shoqëria “Info Metal Plast-Al”, sh.p.k., në bazë të vendimit nr.391, datë 21.6.2006, të Këshillit të Ministrave, “Për përcaktimin e tarifave në sektorin e pyjeve dhe të kullotave”, të ndryshuar. 
3. Me hyrjen në fuqi të këtij vendimi, shoqëria “Info Metal Plast-Al”, sh.p.k. detyrohet të rehabilitojë sipërfaqet në përdorim sipas kushteve të lejeve mjedisore dhe, brenda 5 viteve, të pyllëzojë me fondet e veta një sipërfaqe pyjore prej 97 ha, në ngastrat e përcaktuara në marrëveshje me Ministrinë e Mjedisit.
4. Sipërfaqja pyjore, sipas lidhjes 1, të këtij vendimi, mbetet pronë publike e shtetit dhe regjistrohet në përgjegjësi administrimi të Ministrisë së Energjisë dhe Industrisë.
5. Zyra Vendore e Regjistrimit të Pasurive të Paluajtshme bën çregjistrimin e sipërfaqes pyjore, të identifikuar sipas lidhjes 1, të këtij vendimi, nga kategoria “Tokë e zënë pyjore” dhe e regjistron në kategorinë “Tokë e zënë, objekt shfrytëzimi për aktivitet minerar”.
6. Me përmbushjen e detyrimeve nga shoqëria “Info Metal Plast-Al”, sh.p.k., të përcaktuara në planin e rehabilitimit sipas lejes mjedisore, sipërfaqja e rehabilituar të regjistrohet në fondin pyjor dhe kullosor publik.
7. Ngarkohen Ministria e Mjedisit, Ministria e Energjisë dhe Industrisë, Zyra Vendore e Regjistrimit të Pasurive të Paluajtshme dhe shoqëria “Info Metal Plast-Al”, sh.p.k. për zbatimin e këtij vendimi.
Ky vendim hyn në fuqi pas botimit në Fletoren Zyrtare
KRYEMINISTRI
Edi Rama

LISTA E NGASTRAVE DHE NEN NGASTRAVE QF DO TE HIQEN NGA
FONDI PYJOR DHE KULLOSOR PER USHTRIMIN E AKTIVITETIT
MINERAR NGA SHOQERIA "INFO METAL PLAST-AL" sh.p.k. né qarkun e KUKESIT

QARKU Kukés Lidhja 1
ID Prones | Ekon.Pyjore/Kullosore | Ngastra | Perdorimi Administrimi | Sip. qe higen

territorit nga fondi pyjor

(ha)
KU 39 Tej Drini i Bardhe 103a cungishte  [Ministria Mjedisit 3
KU 39 Tej Drini i Bardhe 117 cungishte Ministria Mjedisit 7
KU 39 Tej Drini i Bardhe 118 cungishte  |njqv Gjinaj 4
KU 39 Tej Drini i Bardhe 119 cungishte njqv Gjinaj 6
KU 39 Tej Drini i Bardhe 122 cungishte njqv Gjinaj 5
KU 39 Tej Drini i Bardhe 123 cungishte  |njqv Gjinaj 3i5
KU 39 Tej Drini i Bardhe 129a cungishte njqv Gjinaj 7:5
KU 39 Tej Drini i Bardhe 131 shkurre njqv Gjinaj 15
KU 39 Tej Drini i Bardhe 157 trungishte  [njqv Gjinaj 6
KU 39 Tej Drini i Bardhe 160 shkurre njqv Gjinaj 9
KU 39 Tej Drini i Bardhe 161 shkurre njqv Gjinaj 16]
KU 39 Tej Drini i Bardhe 164 shkurre Ministria Mjedisit 3
GJITHSEJ 85.00

DAMIAN GJIKNURI

EKONOMIA PYJORE TEJ DRINT I BARDHE
SUBJEKTI"Info Metal Plast-AL"Sh.p.k
OBJEKTI "GJINAJ-DOMAJ",RRETHI HAS

